මේ අතර රටවල් දෙකටම ප්‍රතිලාභ ලැබෙන පරිදි අදාළ ව්‍යාපෘති ක්‍රියාත්මක කෙරෙන අතර ඒ සඳහා ඉන්දු - ලංකා පදනම සහයෝගය ලබාදෙයි.මේ අතර දෙරටේ පාසල් සිසුනට වැදගත්වන තීරණයන්ටද එළඹ තිබෙන අතර සංස්කෘතික සංදර්ශනයක් ගාල්ල රිච්මන්ඩ් විද්‍යාලයේ පැවැත්වීම, ශ්‍රී ලංකාවේදී සහ ඉන්දිටාවේදී සංගීත ප්‍රසංග ලබන වසරේදී පැවැත්වීම, දෙරටේදීම ඡායාරූප ප්‍රදර්ශනයක් පැවැත්වීම හා සිංහල, හින්දු හා ඉංග්‍රීසි තොරතුරු ඇතුළත් ශබ්ද කෝෂයක් නිර්මාණය කිරීම ආදිය ඒ අතර වන බවද ඉන්දියාවේ ශ්‍රී ලංකා මහ කොසමාරිස් කාර්යාලය කියාසිටී.ඊට අමතරව ඉන්දියාවේ ජවහර්ලාල් නේරු විශ්වවිද්‍යාලයේ පිහිටි ඉතිහාසය අධ්‍යයන මධ්‍යස්ථානයෙන් ශ්‍රී ලාංකික සිසුනට පාඨමාලාවන් හැදෑරීම සඳහා අවස්ථාව ලබාදීමටද මෙහිදී තීරණය වී තිබේ.මේ ඉන්දු - ලංකා පදනමේ මීළඟ හමුව ලබන වසරේ මාර්තු මාසයේ කොළඹදී පැවැත්වීමට තීරණය විය.ඉන්දු - ලංකා පදනමේ මූලිකත්වයෙන් මේ සම්බන්ධයෙන් වන විශේෂ සාකච්ඡාවක් පවත්වා තිබෙන අතර එම සාකච්ඡා බෙහෙවින්ම ඵලදායී වූ බව ඉන්දියාවේ ශ්‍රී ලංකා මහ කොසමාරිස් කාර්යාලය සඳහන් කරයි.මේ ව්‍යාපෘති ක්‍රියාත්මක කිරීම සම්බන්ධයෙන් වන යෝජනා මෙහිදී ඉදිරිපත්කර තිබෙන අතර එයින් සැළකිය යුතු ප්‍රමාණයක් කඩිනමින් ක්‍රියාවට නැංවීම සඳහා ඉන්දු - ලංකා පදනමේ අධ්‍යක්ෂ මණ්ඩලයේ තීරණය වී තිබේ.